ananddey/assamese-wiki-corpus huggingface dataset:
ভোৰতাল নৃত্য

ভোৰতাল নৃত্য বৰপেটা সত্ৰৰ সৈতে সম্পৰ্ক যুক্ত ই এবিধ প্ৰখ্যাত নৃত্য। বিখ্যাত সত্ৰীয়া নৃত্যশিল্পী নৰহৰি বুঢ়া ভকতে এই পদ নৃত্যৰ বিকাশত যত্ন কৰি সফল হয়। এই নৃত্যই সত্ৰৰ চাৰিবেৰৰ ভিতৰতে আৱদ্ধ হৈ নাথাকি ভাৰত ভূমিৰ বিভিন্ন মঞ্চত প্ৰদৰ্শিত হৈ কলা ৰসিকসকলৰ পৰা প্ৰশংসা বুটলিবলৈ সমৰ্থ হোৱাটো উল্লেখ কৰিবলগীয়া।

শৈলী

নৃত্যত ভোৰতাল আৰু নাগেৰা সংগত কৰি বৰগীত আৰু ঘোষা গোৱা নিয়ম। আৰম্ভণিতকৈ বৰ্তমানে ইয়াৰ সাজ-পাৰৰ কিছু সলনি হৈছে। বৰ্তমানে এই নৃত্যত সত্ৰীয়া পাগুৰী, বগা ধুতি, চৌকন চোলা, বগা চাদৰ, কাণত মণি-কুণ্ডল, হাতত বাজু আৰু ভৰিত জুনুকা ব্যৱহাৰ কৰে। এই নাচত সমভংগী, আভংগী আৰু বহুভংগীৰ প্ৰয়োগ দেখা যায়।
বৰপেটা ৰ সত্ৰীয়া-সংস্কৃতিত ভোৰতাল নৃত্য এক মহৎ অৱদান। বৰ্তমান ভোৰতাল নৃত্য অসমৰ উপৰিও সৰ্বভাৰতীয় পৰ্যায়লৈ বিয়পি পৰিছে। শংকৰী-সত্ৰীয়া সংস্কৃতিৰ এই আকৰ্ষণীয় নৃত্যবিধ থিয়নামৰ পৰাই সুকীয়াকৈ সৃষ্টি হৈছে বুলি ক'ব পাৰি। থিয়নামত ব্যৱহাৰ হোৱা ভোৰতালৰ মাধুৰ্য্যই ভোৰতাল নৃত্যৰ সৃষ্টিত অৰিহণা যোগাইছে। সম্পূৰ্ণ সত্ৰীয়া পৰম্পৰাৰে সত্ৰীয়া গীত-মাতেৰে থিয়নামৰ সাঁচত ভোৰতাল নৃত্য পৰিবেশন কৰা হয়। ভোৰতাল নৃত্যৰ শৈলীয়ে নৃত্যত ব্যৱহাৰ হোৱা মুদ্ৰাই ৰাগ-তালযুক্ত গীত-মাতে অনুষ্ঠানটো উপভোগ্য কৰি তোলে।

ভোৰতাল নৃত্যৰ স্ৰষ্টা

ভোৰতাল নৃত্যৰ সৃষ্টিৰ লগত প্ৰধানকৈ বৰপেটাৰ দুজন মহন্ত পুৰুষ আছিল। এজন হ'ল সত্ৰীয়া শিল্পী, গীত-মাত-নৃত্য, পাঠ-প্ৰসংগৰ পুৰোধা বৰপেটা সত্ৰৰ নৰহৰি বুঢ়াভকত। তেওঁ আছিল বৰপেটা সত্ৰৰ বৰবাহাৰ দশমজন বুঢ়াভকত। আনজন খোল-বাদ্য, সত্ৰীয়া নৃত্যৰ সাধক মহানন্দ সূত্ৰধাৰ।

১৯৪৬ চনত নৰহৰি বুঢ়াভকতে কিছুমান শিল্পীৰ সৈতে লগ লাগি শংকৰী নৃত্য-কলা প্ৰচাৰ সমিতি নামৰ অনুষ্ঠান এটিৰ জন্ম দিছিল। সভাপতি আছিল তেওঁ নিজে, সম্পাদক আছিল কুলদেৱ শৰ্মা। বুঢ়াভকতৰ বহা আছিল এই অনুষ্ঠানৰ কাৰ্যালয়। এই অনুষ্ঠানৰ লগত জড়িত বৰগীতৰ পাৰঙ্গদ বলোৰাম বায়ন আৰু নৃত্য-খোল আদিৰ পুৰোধা মহানন্দ সূত্ৰধাৰ, যিয়ে সৃষ্টিশীল চিন্তা চেতনাৰে থিয়নামৰ তাল সঞ্চালনৰ কৌশল প্ৰয়োগ কৰি তাত মুদ্ৰা সংযোগ কৰি ভোৰতাল নৃত্য উদ্ভাৱন কৰে।

ভোৰতাল নৃত্যৰ প্ৰসাৰ

ভোৰতাল নৃত্য বিখ্যাত কৰি তোলে নৰহৰি বুঢ়াভকতে। তেওঁৰ সুদৰ্শন চেহেৰা, আটিল শৰীৰেৰে বুঢ়াভকতে হাতত ভোৰতাল লৈ নৃত্য কৰি দৰ্শকক চমকৃত কৰিছিল। বুঢ়াভকতে ভোৰতাল নৃত্যক জগত সভালৈ লৈ গৈছে। বুঢ়াভকতৰ ভোৰতাল নৃত্যত আন্তৰ্জাতিক খ্যাতি সম্পন্ন নৃত্য শিল্পী উদয়শংকৰ, ভাৰতৰ ভূতপূৰ্ব প্ৰধানমন্ত্ৰী জৱাহৰলাল নেহৰু মুগ্ধ হোৱাৰ তথ্য আছে। ড° ভূপেন হাজৰিকাদেৱে 'এৰাবাটৰ সুৰ' কথাছবিত বৰপেটা সত্ৰৰ পৰিৱেশত সৃষ্ট নৰহৰি বুঢ়াভকত পৰিৱেশিত ভোৰতাল নৃত্যক স্থান দিছে। ভোৰতাল নৃত্য সম্পৰ্কতড° ভূপেন হাজৰিকাই লিখিছে – “ভোৰতাল নৃত্যক বহিঃবিশ্বত বিখ্যাত কৰি তুলিছিল শ্ৰদ্ধেয় নৰহৰি বুঢ়াভকতে। - বুঢ়াভকতৰ সেই নৃত্য পাহৰিব নোৱৰা বিধৰ।”

লগতে চাওক

ভোৰতাল

তথ্যসূত্ৰ

শ্ৰেণী:নৃত্য
শ্ৰেণী:অসমৰ নৃত্যসমূহ
হেজেল ক্ৰাউনী

হেজেল ক্ৰাউনী (ইংৰাজী: Hazel Crowney; যাক হেজেল ক্ৰোনী বুলিও লিখা হয়) এগৰাকী ইংৰাজ অভিনেত্ৰী আৰু মডেল। তেওঁ কেইবাটাও বিজ্ঞাপন অভিযান আৰু কিছুমান বলীউডৰ চলচ্চিত্ৰত অভিনয় কৰিছে।

প্ৰাৰম্ভিক জীৱন

ক্ৰাউনীৰ জন্ম যুক্তৰাজ্যৰ লণ্ডনত হৈছিল। তেওঁৰ পিতৃ-মাতৃ কৰিন আৰু ফিল ক্ৰাউনী ইংৰাজ আছিল। তেওঁৰ ৰবীন আৰু জুয়ী নামৰ দুগৰাকী কনিষ্ঠ ভগ্নী আছে। হেজেল ইংলেণ্ডৰ চেষ্টাৰৰ গ্ৰসভেনৰ পাৰ্কত ডাঙৰ-দীঘল হৈছিল। তেওঁ টানব্ৰিজ ৱেলছৰ বেনেট মেমৰিয়েল স্কুলত বিদ্যালয়ৰ শিক্ষা সমাপ্ত কৰে আৰু পিছলৈ ৱেষ্ট কেণ্ট কলেজত ফেশ্বন আৰু বস্ত্ৰশিল্প অধ্যয়ন কৰে।

কৰ্মজীৱন

২০০৪ চনত ক্ৰাউনীয়ে থাইলেণ্ডত ভ্ৰমণ কৰি থকাৰ সময়ত তাত এখন ভাৰতীয় ছবিৰ দৃশ্যগ্ৰহণ চলি থকা অৱস্থাত বলীউডত প্ৰৱেশৰ সুযোগ লাভ কৰে। বলীউডৰ ছবিত তেওঁৰ প্ৰথম উপস্থিতি আছিল ‘লেকে পেহলা পেহলা প্যাৰ’ নামৰ আইটেম গানটোত। তেওঁ জানচিন ছবিত এগৰাকী অতিৰিক্ত শিল্পী হিচাপে কাম কৰিছিল। ভাৰতীয় উপমহাদেশৰ বিষয়ে বিশেষ জ্ঞান নথকা সত্ত্বেও তেওঁ সংগীত আৰু নৃত্যৰ প্ৰতি আকৰ্ষিত হৈছিল আৰু মুম্বাইত ভাগ্য পৰীক্ষা কৰাৰ সিদ্ধান্ত লৈছিল।

২০১০ চনত ৰাজ ঠাকৰেৰ নেতৃত্বত মহাৰাষ্ট্ৰ নৱনিৰ্মাণ সেনাই (MNS) হেজেল ক্ৰাউনী আৰু এলিচ প্যাটেনৰ দৰে ভাৰতীয় মূলৰ নোহোৱা অভিনেত্ৰীসকলক বলীউড ত্যাগ কৰিবলৈ দাবী জনাইছিল। তেওঁলোকে অভিযোগ কৰিছিল যে বিদেশী অভিনেতা-অভিনেত্ৰীসকলে স্থানীয় লোকৰ কৰ্মসংস্থাপনৰ সুযোগ কাঢ়ি লৈছে।

ক্ৰাউনীয়ে ২০১৪ চনত মুক্তি পোৱা কাশ তুম হোতে নামৰ ছবিখনৰ ‘ৰেছমা কি জাৱানী’ নামৰ এটি আইটেম গানত নৃত্য পৰিৱেশন কৰিছে। ইয়াৰ উপৰি তেওঁ ২০১৬ চনত মুক্তি পোৱা তেলেগু ছবি শংকৰাত এটা আইটেম গানত অভিনয় কৰিছিল।

চলচ্চিত্ৰপঞ্জী

চলচ্চিত্ৰসমূহ

বৰ্ষ চলচ্চিত্ৰ চৰিত্ৰ অন্যান্য টোকা

২০০৩ জানচিন

২০০৬ হো চকতা হ্যৈ ক্লেইয়াৰ

২০০৭ এমপি৩: মেৰা পেহলা পেহলা প্যাৰ আয়েশা মেহৰা হেজেল হিচাপে নাম উল্লেখ কৰা হৈছে

২০০৮ ইউ, মি ঔৰ হাম অজয়ৰ পুত্ৰৰ প্ৰেমিকা হেজেল ক্ৰোনী হিচাপে নাম উল্লেখ কৰা হৈছে

২০০৯ কিক বিশেষ উপস্থিতি তেলেগু ছবি

২০১০মিত্তল বনাম মিত্তল আইটেম গান হেজেল হিচাপে নাম উল্লেখ কৰা হৈছে

দন্নো ৱাই... না জানে ক্যো হেজেল হিচাপে নাম উল্লেখ কৰা হৈছে

এ ফ্ল্যাট গীতিকা ডি. সিং হেজেল হিচাপে নাম উল্লেখ কৰা হৈছে

২০১২ জিনা হ্যৈ তো ঠোক ডা সৃষ্টি

২০১৩ ৱান্‌ছ আপন এ টাইম ইন মুম্বাই দোবাৰা! বেলি ডান্সাৰ

ক্যোঁ হুৱা আচানক

কাশ তুম হোতে

২০১৪ জিল্লা বিশেষ উপস্থিতি তামিল ছবি

আনফৰ্গেটেবল নিশা

কাঞ্চী: দ্য আনব্ৰেকেবল আইটেম গান

২০১৬ খেল তো অব চুৰু হোগা

শংকৰা তেলেগু ছবি

২০১৭ আদেশ - পাৱাৰ অফ ল মাৰাঠী ছবি

২০১৯ ঘোষ্ট নীনা হিন্দী

টেলিভিছনত উপস্থিতি

বৰ্ষ ধাৰাবাহিক ভূমিকা অন্যান্য টোকা
২০০৯-১০ ফিয়েৰ ফেক্টৰ নিজে প্ৰতিযোগী
২০১০ জৰা নাচকে দিখা নিজে প্ৰতিযোগী
২০১০ আহট নিজে ছিজন ৫, খণ্ড ৬৯

তথ্যসূত্ৰ

বাহ্যিক সংযোগ

শ্ৰেণী:বৃটিছ মহিলা
শ্ৰেণী:হিন্দী চলচ্চিত্ৰৰ অভিনেত্ৰী
শোণিত কুঁৱৰী

শোণিত কুঁৱৰী এখন মূলতঃ এখনি পৌৰাণিক আখ্যানমূলক ৰোমাণ্টিক নাট। এইখন জ্যোতিপ্ৰসাদ আগৰৱালাই ৰচনা কৰা তেওঁৰ প্ৰথম পূৰ্ণাংগ নাট। ১৯১৭ চনত চৈধ্য বছৰ বয়সত লিখি উলিওৱা এই নাটকখনত মুঠ পাঁচটা অংক আছে। তেজপুৰৰ বাণ থিয়েটাৰত সৰ্বপ্ৰথম মঞ্চস্থ হোৱা এই নাটখনিত প্ৰথম বাৰৰ বাবে অসমীয়া লোকগীতৰ সুৰেৰে গীত-মাত আৰু লোকনৃত্যৰ আধাৰত নৃত্য পৰিৱেশন কৰা হৈছিল। এই নাটকখন শোণিতপুৰৰ বাণৰজাৰ জীয়ৰী ঊষা আৰু দ্বাৰকাৰ অনিৰুদ্ধৰ প্ৰেম কাহিনীৰ ওপৰত ৰচিত।

উদ্ধৃতি

“এনেয়ে পাৱ? কেতিয়াও নহয়৷ ভাল পাৱ? এনেয়ে? এনেয়ে? মই মই তোৰ তিৰোতাৰ লুইত মান ফেনে-ফোটোকাৰে বোৱা আকাঙ্খাৰ ভালকৈ যেনে- ৰূপ, মণি-মুকুতাৰে যোগান ধৰিব পাৰিম বুলি৷ সেইকাৰণে- সেইকাৰণে ভাল পাৱ? তিৰোতা- তিৰোতাই ভালপোৱা দিব? স্বাৰ্থৰ অগ্নিত ভালপোৱা পুৰি ভষ্ম কৰি ছাইসোপা আনি আগত ধৰি কৈছে, “হোৱা, এয়া ভালপোৱা’’, আৰু আমি পুৰুষে সেই ছাইখিনিকে গাত সানি সকলো পাহৰি প্ৰণয়ৰ ধুনি জ্বলাই তিৰোতাৰ প্ৰেমৰ ব’ৰাগী৷ ..... তই মোক এনেয়ে ভাল নাপাৱ৷ ভালপোৱাৰ ছাই তহঁতে পুৰুষৰ চকুত মাৰি পুৰুষক কণা-মুনা কৰা, পুৰুষক ভুৱা দিয়া মায়াবিনী.....৷’’ (সুন্দৰ কোঁৱৰ; শোণিত কুঁৱৰী, জ্যোতি ৰচনাৱলীপৃ: ৫৫)

তথ্য সূত্ৰ

শ্ৰেণী:অসমীয়া নাটক
কৰ্ণাটক সাহিত্য পৰিষদ

কানাড়া সাহিত্য পৰিষদ (; কানাড়া: ಕನ್ನಡ ಸಾಹಿತ್ಯ ಪರಿಷತ್ತು) এটা ভাৰতীয় অ-লাভজনক সংস্থা, যিয়ে কানাড়া ভাষা আৰু ইয়াৰ সাহিত্যৰ প্ৰসাৰৰ বাবে কাম কৰে। ইয়াৰ মুখ্য কাৰ্যালয় কৰ্ণাটক ৰাজ্যৰ বেংগালুৰু চহৰত। কিতাপ প্ৰকাশ, সাহিত্য আলোচনা চক্ৰ আয়োজন আৰু গৱেষণা প্ৰকল্পৰ প্ৰসাৰৰ জৰিয়তে কানাড়া ভাষাৰ উন্নয়নৰ বাবে চেষ্টা কৰে। ইয়াৰ উপৰিও কানাড়া সাহিত্য সন্মিলন (Kannada Literary Meet) নামেৰে এখন বাৰ্ষিক সন্মিলনৰ আয়োজন কৰে। বৰ্তমান পৰিষদৰ সভাপতি ড° মহেশ যোশী। মোক্ষগুণ্ডম বিশ্বেশ্বৰিয়া মহীশূৰ ৰাজ্যৰ দেৱান আছিল। তেওঁ কানাড়া ভাষা আৰু সাহিত্যৰ সংৰক্ষণ আৰু প্ৰচাৰৰ প্ৰয়োজনীয়তা অনুভৱ কৰে। এই উদ্দেশ্য আগত ৰাখি তেওঁ মহীশূৰ অৰ্থনৈতিক সন্মিলন আৰম্ভ কৰে আৰু এইচ ভি নানজুণ্ডায়াৰ অধীনত এটা অধ্যয়ন চক্ৰ গঠন কৰে। অধ্যয়ন চক্ৰৰ অধীনত গঠন কৰা এখন উপ-সমিতিই পাঁচটা ভিন্ন বিষয় বাচি উলিয়াইছিল আৰু এই সংক্ৰান্তত পৰামৰ্শ বিচৰা হৈছিল: সন্মিলনে বিতৰ্কৰ আয়োজন, গ্ৰন্থ প্ৰকাশ আৰু উন্মোচন, বিশিষ্ট সাহিত্যিকসকলৰ দ্বাৰা আলোচনা চক্ৰ আৰু লগতে বাৰ্ষিক কানাড়া সাহিত্য সন্মিলন অনুষ্ঠিত কৰি কানাড়া ভাষাৰ বৃদ্ধিত অৰিহণা যোগাইছে।

সমালোচনা

ধনৰ অভাৱ আৰু ৰাজনৈতিক হস্তক্ষেপকে ধৰি বিভিন্ন কাৰণত পৰিষদে লক্ষ্যৰ পৰা বিচ্যুত হৈছে। ১৯৮৭ চনত পৰিষদৰ ভিতৰ চৰাত সংঘটিত অনিয়মৰ খবৰো প্ৰকাশ পাইছিল, যাৰ বাবে কৰ্ণাটক চৰকাৰে পৰিষদত এজন প্ৰশাসক মনোনীত কৰিছিল। ১৯৮৯ চনত প্ৰশাসকৰ কাৰ্যালয় আঁতৰাই দিয়া হয়।

আৰু চাওক

Kannada Sahitya Sammelana

বাহ্যিক সংযোগ

Kannada Sahitya Parishat website

টোকা

শ্ৰেণী:কৰ্ণাটকৰ সংস্কৃতি
শ্ৰেণী:অব্যৱসায়িক সংস্থা
নাদিয়া জামিল

নাদিয়া জামিল (জন্ম: ৩ অক্টোবৰ ১৯৮০), নাদিয়া ফজল জামিল নামেৰেও পৰিচিত) এগৰাকী পাকিস্তানী অভিনেত্ৰী আৰু অনুষ্ঠান-পৰিৱেশক৷ নবৈৰ দশকৰ শেষৰ ফালে নিজৰ কেৰিয়াৰ আৰম্ভ কৰা জামিলে পৰৱৰ্তী সময়ত কেইবাটাও টেলিভিছন প্ৰডাকচনত অভিনয় কৰিছে। টেলিভিছনৰ উপৰিও থিয়েটাৰতো তেওঁ কাম কৰিছে। তেওঁৰ টেলিভিছনত অভিনয়ৰ ভিতৰত ধূপ মেইন সাৱান (১৯৯৮), মেৰে পাছ পাছ (২০০৫), মেৰী জান (২০০৯), বেহাড (২০১৩) আৰু দমছা (২০১৯) আদি। তেওঁৰ লাভ কৰা বঁটা-স্বীকৃতিসমূহৰ ভিতৰত আছে লাক্স ষ্টাইল বঁটাৰ বাবে তিনিটা মনোনয়ন।

প্ৰাৰম্ভিক জীৱন আৰু শিক্ষা

১৯৮০ চনৰ ১৩ অক্টোবৰত লণ্ডনত জন্মগ্ৰহণ কৰা জামিল ৯ বছৰ বয়সত লাহোৰলৈ আহে। তেওঁ লাহোৰৰ কনভেণ্ট অৱ জিছুছ এণ্ড মেৰী স্কুলত পঢ়িছিল। তেওঁ সাহিত্যত ইংৰাজী বিষয়ত স্নাতকোত্তৰ ডিগ্ৰী লাভ কৰিছে।

জামিলে আমেৰিকাৰ হেম্পশ্বাৰ কলেজত নাটক আৰু সৃষ্টিশীল লেখাত স্নাতক ডিগ্ৰী লাভ কৰে। এলেগেনী কলেজতো তেওঁ অধ্যয়ন কৰিছিল ৷ লণ্ডনৰ গ্ল’ব থিয়েটাৰত তেওঁ আন্তঃৰাষ্ট্ৰীয় ফেল’শ্বিপ সম্পূৰ্ণ কৰে।

কৰ্মজীৱন

জামিল যোৱা দুটা দশক ধৰি এগৰাকী পাকিস্তানী অভিনেত্ৰী আৰু অনুষ্ঠান-পৰিৱেশক। নবৈৰ দশকত জামিলে নিজৰ কেৰিয়াৰ আৰম্ভ কৰিছিল।

জামিল সুঞ্জন নগৰৰ ট্ৰাষ্টী। এইখন ৰাজা কাজিমৰ আৰ্থিকভাৱে বঞ্চিত ছোৱালীৰ বিদ্যালয়। তেওঁলোকৰ সৈতে আল-হামৰাত এটা নাট্য প্ৰকল্প পৰিবেশন কৰিছিল। ছোৱালীৰ শিক্ষাৰ বিষয়ে সজাগতা সৃষ্টি কৰা প্ৰকল্প গাৰ্ল ৰাইজিঙৰ এম্বেছাদৰ হিচাপেও তেওঁ কাম কৰে। নাট্য আৰু নাটকৰ অধ্যাপনা কৰা নাদিয়াই অক্সফৰ্ড ইউনিভাৰ্চিটি প্ৰেছ আৰু আইচিছন, কিডছ কেম্পাছৰ দৰে প্ৰতিষ্ঠানৰ সৈতে কেইটামান প্ৰকল্পত কাম কৰি আছে।

ব্যক্তিগত জীৱন

আলী পাৰভাইজৰ সৈতে তেওঁৰ বিবাহ হয় আৰু তেওঁৰ দুজন পুত্ৰ ৰাকাই আৰু মিৰ ৱালি৷

২০২০ চনৰ এপ্ৰিল মাহত জামিলৰ ষ্টেজ ১ স্তন কেন্সাৰ/গ্ৰেড ৩ টিউমাৰ ধৰা পৰে।[পৰৱৰ্তী সময়ত তেওঁৰ সফল অস্ত্ৰোপচাৰ কৰা হয় আৰু আগষ্ট মাহত তেওঁ সংকটৰ পৰা আঁতৰি যায়।

তথ্যসূত্ৰ

শ্ৰেণী:পাকিস্তানৰ মহিলা অধিকাৰ কৰ্মী
ৰাষ্ট্ৰীয় প্ৰেছ দিৱস

"ৰাষ্ট্ৰীয় প্ৰেছ দিৱস" প্ৰতি বছৰৰ ১৬ নৱেম্বৰ তাৰিখে পালন কৰা হয়। সংবাদ মাধ্যমসমূহ মে এটি মুক্ত আৰু দায়িত্বশীল অনুষ্ঠান তাকে স্মৰণ কৰিবলৈ এই দিৱস পালন কৰা হয়। আজিৰ দিনটোতে প্ৰেছ কাউন্সিল অৱ ইণ্ডিয়াই এক নৈতিক প্ৰহৰী হিচাপে কাম কৰা আৰম্ভ কৰিছিল যাতে সংবাদ মাধ্যমবোৰে সঠিক মানদণ্ড বজাই ৰাখে আৰু কোনো প্ৰভাৱ বা ভাবুকিৰ দ্বাৰা প্ৰভান্বিত নহয়। ১৯৯৭ চনৰ পৰা, এই কাউন্সিলে প্ৰাসঙ্গিক বিষয়বস্তুৰ সৈতে সংগতি ৰাখি আলোচনাচক্ৰ অনুষ্ঠিত কৰি এই প্ৰেছ দিৱস পালন কৰি আহিছে।

তথ্য সংগ্ৰহ

(১) বাতৰি বিভাগ, আকাশবাণী দিল্লী।
মালা সিনহা

আলদা সিনহা (; জন্ম ১১ নবেম্বৰ ১৯৩৬) এগৰাকী ভাৰতীয় অভিনেত্ৰী। ৰূপালী পৰ্দাৰ মালা সিনহা নামেৰ তেওঁ অধিক জনাজাত। তেওঁ হিন্দী, বঙালী আৰু নেপালী চলচ্চিত্ৰত কাম কৰিছে। প্ৰথমে তেওঁ আঞ্চলিক ছবিত প্ৰতিষ্ঠিত হোৱাৰ পিছতহে ১৯৫০ৰ দশকৰ শেষৰ ফালে হিন্দী ছবিত অভিনয় কৰিবলৈ লয়। তেওঁৰ চাৰি দশক জোৰা কৰ্ম-জীৱনক গুৰু দত্তৰ প্যাছা (১৯৫৭) যশ চোপ্ৰাৰ ধুল কা ফুল (১৯৫৯) আদি ছবিয়ে বিশিষ্টতা প্ৰদান কৰিছিল। পিছলৈ তেওঁ শতাধিক ছবিত অভিনয় কৰিছিল, যাৰ ভিতৰত অন্যতম- ফিৰ সুবহ হোগী (১৯৫৮),হাৰিয়ালী ঔৰ ৰাস্তে, অনপঢ় (১৯৬২),দিল তেৰা দিৱানা (১৯৬২),গুমৰাহ, বহুৰাণী (১৯৬৩),জাহানাৰা (১৯৬৪),হিমালয় কী গোদ মেঁ (১৯৬৫),আঁখে, দো কলীয়াঁ (১৯৬৮),মৰ্যাদা (১৯৭১) আদি। সময়তকৈ আগবঢ়া বুলি বিবেচিত বহুতো শক্তিশালী নাৰী কেন্দ্ৰিক ছবিত অপৰম্পৰাগত চৰিত্ৰ ৰূপায়ণ কৰাৰ বাবে তেওঁক ডেয়াৰিং ডিবা (daring diva) আৰু নাৰী কেন্দ্ৰিক চলচ্চিত্ৰৰ পথ প্ৰদৰ্শক বুলি উল্লেখ কৰা হয়। বহুতো বঁটা-বাহেনেৰে সন্মানিত হোৱা অভিনেত্ৰীগৰাকীক ২০১৮ চনত জীৱনজোৰা সাধনাৰ ফিল্মফেয়াৰ বঁটা আগবঢ়োৱা হয়।

সিনহাই উত্তম কুমাৰ, দেৱ আনন্দ, ধৰ্মেন্দ্ৰ, ৰাজ কুমাৰ, ৰাজেন্দ্ৰ কুমাৰ, বিশ্বজিত, কিশোৰ কুমাৰ, মনোজ কুমাৰ আৰু ৰাজেশ খান্নাৰ দৰে তাৰকাৰ সৈতে জুটি বান্ধিছে। ১৯৫৮ চনৰ পৰা ১৯৬৫ চনতলৈ বৈজয়ন্তীমালাৰ পিছতে আৰু ১৯৬৮ চনৰ পৰা ১৯৭১ চনলৈ শৰ্মিলা ঠাকুৰৰ পিছতে দ্বিতীয় সৰ্বাধিক পাৰিশ্ৰমিক পোৱা অভিনেত্ৰী আছিল। ১৯৭২-৭৩ত পাৰিশ্ৰমিকৰ ক্ষেত্ৰত তেওঁৰ স্থান সাধনা আৰু নন্দাৰ পিছতে তৃতীয়লৈ নামি আহে।

কৰ্মজীৱন

মালা সিনহাই এজনী শিশুশিল্পী হিচাপে জয় বৈষ্ণোদেৱী (১৯৪৬) নামৰ বঙালী ছবি এখনেৰে অভিনয় জীৱনৰ পাতনি মেলে। পৰৱৰ্তী ছবি শ্ৰীকৃষ্ণ লীলা (১৯৪৭), যোগ বিয়োগ আৰু ঢোলী। প্ৰখ্যাত বঙালী পৰিচালক অৰ্ধেন্দু দেই স্কুলৰ নাটক এখনত তেওঁৰ অভিনয় দেখি ৰোচনাৰা (১৯৫২) নামৰ বঙালী ছবিখনৰ নায়িকা চৰিত্ৰৰ বাবে দেউতাৰ পৰা অনুমতি লয়। নায়িকা হিচাপে এইখন তেওঁৰ প্ৰথম ছবি। কলকাতাত কিছু সংখ্যক ছবিত কাম কৰাৰ পিছত তেওঁ মুম্বাইলৈ যায়। তাত বলীউডৰ প্ৰখ্যাত অভিনেত্ৰী গীতা বালিয়ে তেওঁক পৰিচালক কিদাৰ শৰ্মাৰ সৈতে চিনাকি কৰাই দিয়ে। কিদাৰ শৰ্মাই তেওঁক ৰংগীলে ৰাতেৰ (১৯৫৬) বাবে চুক্তিবদ্ধ কৰায়। তেওঁৰ প্ৰথম মুক্তি পোৱা হিন্দী ছবি বাদচাহ (১৯৫৪); য’ত তেওঁ প্ৰদীপ কুমাৰৰ বিপৰীতে অভিনয় কৰিছিল। ইয়াৰ পিছত আহে ধৰ্মমূলক ছবি একাদশী (১৯৫৫)। দুয়োখন ছবিয়ে বক্স অফিচত সফল নহ’ল। আনহাতে প্ৰদীপ কুমাৰৰ বিপৰীতে মূল নাৰী চৰিত্ৰত অভিনয় কৰা, কিশোৰ চাহু পৰিচালিত হেমলেটে যদিও ব্যৱসায়িকভাবে সফল হোৱা নাছিল যদিও ই এক ধনাত্মক সমীক্ষাই লাভ কৰিছিল। বলৰাজ সাহানীয়ে পৰিচালনা কৰা একমাত্ৰ ছবি লাল বট্টী (১৯৫৭), ছোহৰাব মোডীৰ নৌশেৰৱান-ই-আদিল (১৯৫৭) আৰু দস্তয়েভস্কিৰ ক্ৰাইম এণ্ড পানিচমেণ্টৰ অভিযোজন, ৰমেশ চাইগল পৰিচালিত ফিৰ সুবহ হোগী (১৯৫৮) ছবিয়ে এগৰাকী বহুমুখী প্ৰতিভাসম্পন্ন অভিনেত্ৰী হিচাপে তেওঁক প্ৰতিষ্ঠা কৰে, যিয়ে যথেষ্ট বিপদ শংকা থকাৰ পিছতো কিছুমান অপৰম্পৰাগত চৰিত্ৰত অভিনয় তেওঁ কৰিবলৈ সাহস কৰিছিল।

তথ্য উৎস

বাহ্যিক সংযোগ

A Biography
Mala Sinha's love story-The Times Of India
The Star Power of Mala Sinha
Mala Sinha  – Random thoughts on life as an actress
down the memory lane with Mala Sinha

শ্ৰেণী:ভাৰতীয় অভিনেত্ৰী
শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:বঙালী চলচ্চিত্ৰৰ অভিনেত্ৰী
শ্ৰেণী:ফিল্মফেয়াৰ বঁটা বিজয়ী
অজিতা শ্ৰীবাস্তৱ

অজিতা শ্ৰীবাস্তৱ এগৰাকী ভাৰতীয় গায়িকা, শিক্ষাবিদ আৰু এগৰাকী সমাজকৰ্মী। শ্ৰীবাস্তৱ মিৰ্জাপুৰ আৰু ইয়াৰ চাৰিওফালৰ অঞ্চলৰ লোক সংগীতৰ এক জনপ্ৰিয় ৰূপ কাজাৰী লোকগীতৰ জনপ্ৰিয়তা আৰু প্ৰচাৰৰ বাবে জনাজাত। কলা ক্ষেত্ৰত আগবঢ়োৱা অৱদানৰ বাবে ভাৰত চৰকাৰে তেওঁক ২০২২ চনত পদ্মশ্ৰী বঁটা প্ৰদান কৰিছিল।

জীৱন আৰু শিক্ষা

শ্ৰীবাস্তৱৰ জন্ম উত্তৰ প্ৰদেশৰ বাৰাণসীত হৈছিল। তেওঁ প্ৰয়াগৰাজৰ প্ৰয়াগ সংগীত সমিতিৰ পৰা সংগীত প্ৰভাকৰ, গোৰখপুৰ বিশ্ববিদ্যালয়ৰ বি. এড. আৰু বেনাৰস হিন্দু বিশ্ববিদ্যালয়ৰ পৰা এম.এ. সম্পূৰ্ণ কৰিছে।
পিছলৈ শ্ৰীবাস্তৱে মিৰ্জাপুৰৰ পেছাত এজন বিখ্যাত কবি, লেখক আৰু উকীল ৰসবিহাৰী লালক বিয়া কৰায় আৰু তাত বসতি স্থাপন কৰে। তেওঁলোকৰ একমাত্ৰ সন্তান অনুৰাগ আনন্দে ভাৰতীয় বায়ু সেনাত সেৱা আগবঢ়াই।

কৰ্মজীৱন

শ্ৰীবাস্তৱে ১৯৮০ চনত অল ইণ্ডিয়া ৰেডিঅ' বাৰাণসীৰ সৈতে তেওঁৰ পেছাদাৰী কেৰিয়াৰ আৰম্ভ কৰিছিল। তেওঁ অল ইণ্ডিয়া ৰেডিঅ', লক্ষ্ণৌ দূৰদৰ্শন, সংগীত নাটক একাডেমী উত্তৰ প্ৰদেশ, ভাৰতীয় সাংস্কৃতিক সম্পৰ্ক পৰিষদ, বৈদেশিক পৰিক্ৰমা মন্ত্ৰালয়, এনচিজেডচিচি প্ৰয়াগৰাজ, পৰ্যটন মন্ত্ৰালয়, সংস্কৃতি মন্ত্ৰালয়, দিল্লী চৰকাৰ, ভাৰতীয় সেনা আৰু টি-চিৰিজকে ধৰি বিভিন্ন সংগঠনৰ সৈতে জড়িত হৈ দায়িত্ব পালন কৰি আহিছে।
২০১৭ চনত তেওঁ ৪০ বছৰৰ শিক্ষকতা কেৰিয়াৰৰ পিছত আৰ্য কন্যা ইণ্টাৰ কলেজৰ প্ৰবক্তা হিচাপে অৱসৰ গ্ৰহণ কৰে। তেতিয়াৰে পৰা তেওঁ ৰাষ্ট্ৰীয় আৰু আন্তঃৰাষ্ট্ৰীয় পৰ্যায়ত কাজাৰী আৰু অঞ্চলটোৰ অন্যান্য লোক সংগীতৰ সংৰক্ষণ, প্ৰসাৰ আৰু প্ৰচাৰৰ বাবে সম্পূৰ্ণৰূপে সময় উৎসৰ্গা কৰি আহিছে।

পুৰস্কাৰসমূহ

২০২২ –পদ্মশ্ৰী বঁটা
২০২১ – বিশ্ব হিন্দী গৱেষণা প্ৰচাৰ বঁটা
২০২১ – কাজলি কোকিলা বঁটা
২০২১ – যোগ্য শিক্ষক আৰু কাজলী গায়ক বঁটা
২০২১, ২০১০ – চাৰ্ক ফছৱাল বঁটা
২০২১, ২০২০, ২০১৯ – উত্তৰ প্ৰদেশ চৰকাৰৰ দ্বাৰা নাৰী শক্তি পুৰস্কাৰ
২০২০ – কাশী আনন্দ বঁটা
২০১৯ – সেউজীয়া উত্তৰ প্ৰদেশ, স্বচ্ছ উত্তৰ প্ৰদেশ বিশেশ সন্মান
২০১৯– কাজলি কৰ্মশালা মুখ্য প্ৰশিক্ষক বঁটা
২০১৭ – নমামি জাগৃতি সন্মান
২০১৭ – উত্তৰ প্ৰদেশ সংগীত নাটক একাডেমী বঁটা
২০১১ – বৈশ্য গৌৰৱ সন্মান
২০০৮ – অমৰ উজলাৰ দ্বাৰা নাৰী শক্তি সন্মান
১৯৯৬ – কাজলী সম্ৰাজ্ঞী বঁটা

তথ্যৰ উৎস

শ্ৰেণী: লোকশিল্পীশ্ৰেণী: ভাৰতীয় ব্যক্তিশ্ৰেণী: গায়িকাশ্ৰেণী: শিক্ষাবিদশ্ৰেণী: সমাজকৰ্মী
গীতা ফোগাট

show-medals =
updated =

গীতা ফোগাট (জন্ম ১৫ ডিচেম্বৰ ১৯৮৮)

গীতাৰ ভগ্নী ববিতা কুমাৰী আৰু সম্পৰ্কীয় ভাতৃ বিনেশ ফোগাটো কমনৱেলথ গেমছৰ স্বৰ্ণ পদক বিজয়ী মল্লযোদ্ধা। দুয়ো ১০১৪ চনৰ কমনৱেলথ গেমছৰ তেওঁলোকৰ নিজ নিজ শাখাত সোণৰ পদক অৰ্জন কৰিছিল। গীতা ফোগাটৰ আন এগৰাকী সৰু ভগ্নী ৰিতু ফোগাটো এগৰাকী আন্তঃৰাষ্ট্ৰীয় পৰ্যায়ৰ মল্লযোদ্ধা আৰু ২০১৬ চনৰ কমনৱেলথ ৰেছলিং চেম্পিয়নশ্বিপত সোণৰ পদক লাভ কৰিছিল। তাইৰ কনিষ্ঠা ভগ্নী, সঙ্গীতা ফোগাটো এগৰাকী মল্লযোদ্ধা। গীতা আৰু তেওঁৰ ভগ্নী তথা সম্পৰ্কীয় ভাই-ভনীৰসকলৰ প্ৰতিভাই গৃহ ৰাজ্য হাৰিয়ানা আৰু দেশৰ বাকী অংশত ছোৱালী আৰু মহিলাসকলৰ প্ৰতি মানসিকতা আৰু মনোভাৱৰ পৰিৱৰ্তনত অৰিহণা যোগাইছে।

২০১৬ চনৰ নৱেম্বৰ মাহত গীতা ফোগাটে তেওঁৰ সহ মল্লযোদ্ধা পৱন কুমাৰৰ সৈতে বিবাহ পাশত আবদ্ধ হয়। ২০১৯ চনৰ ডিচেম্বৰত তেঁও এটি পুত্ৰ সন্তানৰ মাতৃ হয়।

কেৰিয়াৰ

২০০৯ কমনৱেলথ ৰেছলিং চেম্পিয়নশ্বিপ

২০০৯ চনৰ ১৯ ডিচেম্বৰৰ পৰা ২১ ডিচেম্বৰলৈ পঞ্জাবৰ জলন্ধৰত অনুষ্ঠিত “২০০৯ কমনৱেলথ ৰেছলিং চেম্পিয়নশ্বিপ”ত সোণৰ পদক অৰ্জন কৰে।

২০১০‌ কমনৱেলথ গেমচ

২০১০ চনৰ কমনৱেলথ গেমছত ভাৰতৰ হৈ প্ৰথম সোনৰ পদক অৰ্জন কৰে।

২০১২ গীষ্মকালীন অলিম্পিক

গীতা ফোগাটে “২০১২ গীষ্মকালীন অলিম্পিক”ত অংশগ্ৰহণ কৰিবলৈ যোগ্যতা অৰ্জন কৰে যদিও কোনো পদক লাভ কৰিবলৈ সক্ষম নহ’ল।

২০১২ ৱৰ্ল্ড ৰেছলিং চেম্পিয়নশ্বিপ

২০১২ চনত কানাডাত অনুষ্ঠিত ৱৰ্ল্ড ৰেছলিং চেম্পিয়নশ্বিপত ফোগাটে ব্ৰঞ্জৰ পদক অৰ্জন কৰে।

প্ৰথম ৰাউণ্ডত ফোগাটে ৰাছিয়াৰ মাৰিয়া গুৰোভাক (Maria Gurova) ৩:১ নম্বৰত পৰাস্ত কৰে। দ্বিতীয় ৰাউণ্ডত তেঁও জাপানৰ চাওৰি য়োশিদাৰ (Saori Yoshida) হাতত ৫:০ নম্বৰত পৰাজিত হয়। জাপানী মল্লযোদ্ধা গৰাকী ফাইনেলত উপনীত হোৱাৰ লগে লগে ফোগাটে ৰিপেচেজ ৰাউণ্ডত প্ৰতিদ্বন্দিতা কৰে, প্ৰথমে তেঁও কাজাখাস্তানৰ আকজিয়া দাউটবায়েভাক (Akziya Dautbayeva) ৩:১ নম্বৰত পৰাস্ত কৰে আৰু তাৰ পিছত ইউক্ৰেইনৰ নাটালিয়া ছিনিছিনক (Natalya Sinishin) ৩:০ ব্যৱধানত পৰাস্ত কৰি ব্ৰঞ্জৰ পদক লাভ কৰে।

২০১২ এছিয়ান ৰেছলিং চেম্পিয়নশ্বিপ

২০১২ চনত অনুষ্ঠিত এছিয়ান ৰেছলিং চেম্পিয়নশ্বিপত ফোগাটে ব্ৰঞ্জৰ পদক অৰ্জন কৰে।

২০১৩ কমনৱেলথ ৰেছলিং চেম্পিয়নশ্বিপ

২০১৩ চনত অনুষ্ঠিত কমনৱেলথ ৰেছলিং চেম্পিয়নশ্বিপত ফোগাটে ৰূপৰ পদক অৰ্জন কৰে।

২০১৫ এছিয়ান ৰেছলিং চেম্পিয়নশ্বিপ

২০১৫ চনত অনুষ্ঠিত এছিয়ান ৰেছলিং চেম্পিয়নশ্বিপত ফোগাটে ব্ৰঞ্জৰ পদক অৰ্জন কৰে।

জনপ্ৰিয় সংস্কৃতি

২০১৬ চনৰ ২৩ ডিচেম্বৰত মুক্তি লাভ কৰা আমিৰ খানৰ দংগল নামৰ চলচ্চিত্ৰখন গীতা ফোগাট আৰু তাইৰ ভগ্নীৰ কাহিনীৰ ওপৰত আধাৰিত। চলচ্চিত্ৰখনত গীতাৰ চৰিত্ৰটো ফাতিমা ছানা শ্বেখে অভিনয় কৰিছিল আৰু তাইৰ সৰু ভগ্নীৰ চৰিত্ৰটো ৰূপায়ন কৰিছিল জাইৰা ৱাছিমে। চলচ্চিত্ৰখনত মল্লযোদ্ধা পূজা ধণ্ডাক ববিতা ফোগাটৰ চৰিত্ৰত অভিনয় কৰিবলৈ নিৰ্বাচিত কৰা হৈছিল কিন্তু আঘাতৰ বাবে তেওঁ অভিনয় কৰিব নোৱাৰিলে।

তথ্য সংগ্ৰহ

শ্ৰেণী:ভাৰতৰ ব্যক্তি
শ্ৰেণী:জীৱিত ব্যক্তি
শ্ৰেণী:ভাৰতৰ মল্লযোদ্ধা
ৰৱান এটকিনচন

ৰৱান ছেবেষ্টিয়ান এটকিনচন (ইংৰাজীঃ Rowan Sebastian Atkinson CBE; জন্মঃ ৬ জানুৱাৰী ১৯৫৫) এগৰাকী ইংৰাজ অভিনেতা, কমেডিয়ান আৰু লেখক। তেওঁ টেলিভিছনৰ কমেডি চিৰিজ ‘ব্লেকএডাৰ’ (১৯৮৩-১৯৮৯), ‘মিষ্টাৰ বিন’ (১৯৯০-১৯৯৫) আৰু জেমছ বণ্ড পেৰডিৰ ‘জনি ইংলিছ ফিল্ম চিৰিজৰ’ৰ (২০০৩-২০১৮) নাম ভূমিকাত অভিনয় কৰিছিল। এটকিনচনে প্ৰথমবাৰ প্ৰসিদ্ধি লাভ কৰিছিল বিবিচিৰ স্কেটচ কমেডি শ্ব’ ‘নট দ্য নাইন অ’ক্ল’ক নিউজ’ (১৯৭৯-১৯৮২) আৰু ‘দ্য চিক্ৰেট পলিচমেনচ বল’ (১৯৭9)ত কৰা অভিনয়ৰ বাবে । ‘দ্য চিক্ৰেট পলিচমেনচ বল’ত তেওঁ এটা পেৰডি প্ৰদৰ্শন কৰিছিল আৰু ‘নট দ্য নাইন অ’ক্ল’ক নিউজ’ৰ বাবে ১৯৮১ চনৰ শ্ৰেষ্ঠ মনোৰঞ্জনৰ ব্ৰিটিছ একাডেমি টেলিভিছন বঁটা লাভ কৰিছিল। পৰৱৰ্ত্তী সময়ত তেওঁ একক বা যুটীয়াভাৱে মঞ্চত ষ্টেণ্ড-আপ কমেডি (স্কিট) প্ৰদৰ্শন কৰি আহিছে।

তেওঁৰ অন্যান্য চলচ্চিত্ৰসমূহ হৈছে; জেমছ বণ্ডৰ ‘নেভাৰ চে নেভাৰ এগেইন’ (১৯৮৩), ‘ফ’ৰ ৱেডিং এণ্ড আ ফিউনাৰেল’ (১৯৯৪) - য’ত তেওঁ এজন মূৰ্খ পাদুৰীৰ চৰিত্ৰত অভিনয় কৰিছিল আৰু ‘দ্য লায়ন কিঙ’ (১৯৯৪)ত তেওঁ ৰঙা-ঠোঁটৰ হৰ্ণবিল ঝুঝুৰ মাতত কণ্ঠ দিছিল। ‘ৰুফাছ ইন লাভ একচুৱেলি’ (২০০৩) চলচ্চিত্ৰত এটকিনচনে এজন অলংকাৰ বিক্ৰেতাৰ চৰিত্ৰত অভিনয় কৰিছিল। তেওঁ ফিল্ম এডাপ্টটেচন ‘মিষ্টাৰ বিন’ (১৯৯৭) আৰু ‘মিষ্টাৰ বিনচ হ’লিডে’ (২০০৭)ত মিষ্টাৰ বিনৰ চৰিত্ৰত অভিনয় কৰিছিল। বিবিচিৰ কমেডি দ্য থিন বুল লাইন (১৯৯৫-১৯৯৬) আৰু আইটিভিৰ ‘মাইগ্ৰেট’ (২০১৬-২০১৭)ত এটকিনচনে মূখ্য ভূমিকাত অভিনয় কৰিছিল।

১৯৫৫ চনৰ ৬ জানুৱাৰীত ইংলেণ্ডৰ ডাৰহামৰ কনচেটত এটকিনচনৰ জন্ম হয়। তেওঁৰ দেউতাক এৰিক এটকিনচন এজন কৃষক আৰু কোম্পানী সঞ্চালক আছিল। ১৯৪৫ চনৰ ২৯ জুনত তেওঁ ইলা মেক বিয়া কৰায় আৰু ১৯৫৫ চনত ৰৱান এটকিনচনৰ জন্ম হয়। চাৰিজন ভাতৃৰ এটকিনচন আছিল চতুৰ্থজন। এটকিনচন এংগলিকানত ডাঙৰ-দীঘল হৈছিল আৰু ডাৰহাম কৰিষ্টাৰ প্ৰিপ্ৰাইমেৰী স্কুলত পঢ়া-শুনা কৰিছিল আৰু পিছত ছেইণ্ট বীজ স্কুললৈ গৈছিল। ৰডনি, ৰৱান আৰু তেওঁলোকৰ ডাঙৰ ককায়েক ৰুপাৰ্ট কনচেটত ডাঙৰ-দীঘল হৈছিল আৰু তেওঁলোকৰ ভৱিষ্যতৰ প্ৰধান মন্ত্ৰী টনী ব্লেয়াৰৰ সৈতে একেলগে ডাৰহাম কৰিষ্টাৰ স্কুললৈ গৈছিল। বিজ্ঞান শাখাৰ এ লেভেলত শীৰ্ষ শ্ৰেণী লাভ কৰাৰ পিছত, ৰৱানে নিউকেচেল বিশ্ববিদ্যালয়ত স্থান লাভ কৰে আৰু তাৰপৰা ১৯৭৫ চনত ইলেকট্ৰিকেল আৰু ইলেকট্ৰনিক ইঞ্জিনিয়াৰিঙত ডিগ্ৰী লাভ কৰে। তাৰপিছত কুইনচ কলেজ, অক্সফৰ্ডত তেওঁ ইলেকট্ৰিকেল ইঞ্জিনিয়াৰিঙত এম এছ চি কৰে। একেখন কলেজৰপৰাই এটকিনচনৰ দেউতাকে ১৯৩৫ চনত মেট্ৰিক পাছ কৰিছিল আৰু ২০০৬ চনত ইয়াৰপৰাই ৰৱানে এজন ফেল’ৰ সন্মান লাভ কৰে। তেওঁৰ এম এছ চিৰ গৱেষণাপত্ৰখন ১৯৭৮ চনত প্ৰকাশ পায়।

অভিনয়ৰ প্ৰতি সম্পূৰ্ণ মনোযোগ দিয়াৰ আগতে এটকিনচনে ডক্টৰেট ৰ কাম আৰম্ভ কৰিছিল। ১৯৭৬ চনৰ আগষ্টত এডিনবাৰ্গ ফেষ্টিভেল ‘ফ্ৰিঞ্জ’ত অনুষ্ঠিত ‘দ্য অক্সফৰ্ড ৰিভিউ’ত তেওঁ প্ৰথমবাৰৰ বাবে ৰাষ্ট্ৰীয় মনোযোগ আকৰ্ষণ কৰে।, আৰু ২০০৫ চনত সহ-কৌতুক অভিনেতাসকলৰ এক জৰীপত শীৰ্ষ ৫০ জন কৌতুক অভিনেতাৰ ভিতৰত এজন ৰূপে তেওঁ স্বীকৃত হৈছিল। ১৯৭০ৰ দশকত অক্সফৰ্ড বিশ্ববিদ্যালয় ড্ৰামাটিক চছাইটিত লগ পোৱা চিত্ৰনাট্যকাৰ ৰিচাৰ্ড কাৰ্টিছ১৯৮১ চনৰ বাফটাৰ উপৰিও ১৯৮১ চনত ‘ৰিভিউ’ত ৰোৱান এটকিনচনে ‘ৱেষ্ট এণ্ড থিয়েটাৰ’ত কৰা প্ৰদৰ্শনৰ বাবে অলিভিয়েৰ বঁটা লাভ কৰে। নাটক আৰু সমাজলৈ আগবঢ়োৱা সেৱাৰ বাবে এটকিনচনক ২০১৩ চনৰ ‘জন্মদিন সন্মান’ (2013 Birthday Honours)ত ‘চি বি ই’ (CBE) হিচাপে নিযুক্ত কৰা হৈছিল।

তথ্যসূত্ৰ

শ্ৰেণী:অভিনয় শিল্পী
বিজয় শংকৰ বৰ্মন

বিজয় শংকৰ বৰ্মন (১৯৮০-) অসমৰ এগৰাকী কবি আৰু অনুবাদক। তেখেতে ২০০৭ চনত 'দেও' গ্ৰন্থৰ বাবে মুনীন বৰকটকী বঁটা লাভ কৰে আৰু ২০১৩ চনত সাহিত্য অকাডেমি যুৱ পুৰস্কাৰ লাভ কৰে।
২০১২ চনত Indian Expressৰ দ্বাৰা স্বীকৃত দেশৰ ১০ গৰাকী শ্ৰেষ্ঠ ভাৰতীয় যুৱ লেখকৰ অন্যতম।
তেখেতৰ কবিতা ইংৰাজী ভাষাৰ উপৰিও ইটালীয়ান, ফৰাছী, স্পেনিছ, ইষ্টনিয়ান, মেক্সিকান স্পেনিছ আদি ভাষালৈ অনূদিত হৈছে।

জন্ম আৰু শিক্ষা

তেখেতৰ জন্ম হয় ১৯৮০ চনত নলবাৰী জিলাৰ ৰূপীয়াবাথানত। তেখেতৰ পিতৃৰ নাম হোমেশ্বৰ বৰ্মন আৰু মাতৃৰ নাম ৰীনা বৰ্মন। ৪২৩ নং জাতিৰাম মিলন চামতা প্ৰাথমিক বিদ্যালয়ৰপৰা প্ৰাথমিক শিক্ষা, কুলবিল উত্তম সুন্দৰী মজলীয়া বিদ্যালয়ৰপৰা মজলীয়া শিক্ষা, চামতা উচ্চতৰ মাধ্যমিক বিদ্যালয়ৰপৰা ১৯৯৬ চনত হাইস্কুল শিক্ষান্ত আৰু কটন কলেজৰপৰা ১৯৯৮ চনত উচ্চতৰ মাধ্যমিক আৰু ২০০২ চনত ইংৰাজীত স্নাতক ডিগ্ৰী লাভ কৰে। ২০১০ চনত পণ্ডিচেৰী বিশ্ববিদ্যালয়ৰপৰা সমাজশাস্ত্ৰত স্নাতকোত্তৰ ডিগ্ৰী আৰু ২০১২ চনত ইংৰাজী সাহিত্যত গুৱাহাটী বিশ্ববিদ্যালয়ৰপৰা স্নাতকোত্তৰ ডিগ্ৰী লাভ কৰে। বৰ্মনে ২০১৮ চনত গুৱাহাটী বিশ্ববিদ্যালয়ৰপৰা ডক্টৰেট ডিগ্ৰী লাভ কৰে।

সাহিত্যৰাজি

কাব্যগ্ৰন্থ

দেও, ২০০৬
অশোকাষ্টমী, ২০১১
বৰ্ণমুক্তি, ২০১৫
মই মাটিৰ নাভিত কাণ থৈ শুনিছোঁ, ২০২০
আমাৰ প্ৰেমত দেখোন কবিতা নাই, আই গোসাঁনী, ২০২১ (প্ৰেমৰ কবিতাৰ সংকলন)
বিষুৱৰ সীয়নি, ২০২২ (কবিতাঃ ২০০০-২০)
কদম ফুলবোৰ দৈৱকীৰ নৱম সন্তান, ২০২৫

ইংৰাজীত প্ৰকাশিত কবিতাপুথি

Tug at the Gillnet, ২০২১ (অনুবাদ- নীৰেন্দ্ৰ নাথ ঠাকুৰীয়া)

বিদেশৰ পৰা প্ৰকাশিত কবিতাপুথি

Pisarateoja, Ketetong, ২০১৬ (অনুবাদ- মথুৰা মাৰ্গাছ লাত্তিক; ইষ্টোনিয়ান ভাষাত)

অন্য ভাৰতীয় ভাষাত প্ৰকাশিত কবিতাপুথি

আমাৰ আঙুলগুলিৰ অঙ্কুৰোদ্গম, ২০১৯ (অনুবাদ-সঞ্জয় চক্ৰবৰ্তী; বঙালী)

অনুবাদ কবিতাপুথি

কুৰুনদোহেইৰ কবিতা, ২০১৪ (মূল-তামিল)
লাইলাকৰ দাঁতিৰ সমাধি, ২০২৪ (মূল-ইষ্টোনিয়ান)

কাব্য উপন্যাস

মাৰ্ঘেৰিটা মোৰ বিষাদ বৈভৱ, ২০১০

শিশুগ্ৰন্থ

আমি কিমান দুষ্ট আছিলোঁ, ২০১০
(পায়েল হাজৰিকাৰ লগত যুটীয়াভাৱে)

সম্পাদিত গ্ৰন্থ

কাব্যচৰ্চা, ২০১২
মায়াৰ আবেলিটোঃ জুবিন গাৰ্গৰ সৈতে ৯টি কিশোৰৰ আন্তৰিক আলাপ, ২০২৬

অন্যান্য বিষয়ক গ্ৰন্থ

নিজান নিসৰ্গৰ কবি, ২০০৫
ৰূপীয়াবাথানৰ কবি প্ৰান্তিকৰ কবিতা, ২০০৮

বঁটা আৰু সন্মান

মুনীন বৰকটকী বঁটা, ২০০৭
সাহিত্য অকাডেমি যুৱ পুৰস্কাৰ, ২০১৩
Indian Expressৰ দ্বাৰা স্বীকৃত দেশৰ ১০ গৰাকী ভাৰতীয় শ্ৰেষ্ঠ যুৱ লেখকৰ অন্যতম।
শব্দ যুৱ সাহিত্য বঁটা, ২০১৮
পাগলাদিয়া বঁটা ২০২০-২১
DoRa স্কলাৰশ্বিপ, ২০১৫ (European Union)

তথ্যসূত্ৰ

শ্ৰেণী:অসমৰ ব্যক্তি
শ্ৰেণী:অসমীয়া কবি
শ্ৰেণী:জীৱিত ব্যক্তি
শ্ৰেণী:মুনীন বৰকটকী বঁটা বিজয়ী
শ্ৰেণী:সাহিত্য অকাডেমি যুৱ পুৰস্কাৰ বিজয়ী
সাপটগ্ৰাম মহাবিদ্যালয়

সাপটগ্ৰাম মহাবিদ্যালয় (ইংৰাজী: Sapatgram College) হৈছে অসমৰ ধুবুৰী জিলাৰ সাপটগ্ৰামত অৱস্থিত এটা উচ্চশিক্ষা প্ৰতিষ্ঠান। এই মহাবিদ্যালয়খনে পশ্চিম অসমৰ গাঁৱলীয়া অঞ্চলৰ শিক্ষাৰ প্ৰচাৰ আৰু বিস্তাৰত উল্লেখযোগ্য ভূমিকা গ্ৰহণ কৰিছে।

ইতিহাস

সাপটগ্ৰাম মহাবিদ্যালয় প্ৰতিষ্ঠা কৰা হৈছিল ১৯৭২ চনৰ ৭ আগষ্ট তাৰিখে। আৰম্ভণিতে ই সাপটগ্ৰাম চহৰৰ পাৰ্বতজোৱাৰ জমিদাৰৰ কচাৰী বিল্ডিঙত কাৰ্য কৰি আছিল। পিছত এই মহাবিদ্যালয় সোণাময়ী গাঁও পঞ্চায়তৰ অন্তৰ্ভুক্ত শান্তিপুৰলৈ স্থানান্তৰ কৰা হয়, য’ত এতিয়া প্ৰায় ২৫ বিঘা ভূমি আছে।

১৯৮০–৮১ বৰ্ষত গুৱাহাটী বিশ্ববিদ্যালয়ৰ দ্বাৰা মহাবিদ্যালয়খনে সংযুক্তি লাভ হয়। ২০০২ চনত ইউনিভাৰ্চিটি গ্ৰাণ্টছ কমিশনৰ অধীনত অধ্যয়নৰ বাবে ২(f) আৰু ১২(B) ধাৰাৰ অন্তৰ্গত স্বীকৃতি লাভ কৰে। মহাবিদ্যালয়খনে সময়ে সময়ে ৰাষ্ট্ৰীয় মূল্যায়ন আৰু মূল্যায়ন পৰিষদ (NAAC)ৰ মূল্যায়নত অংশ লৈছে।

NAAC-ৰ মূল্যায়ন

সাপটগ্ৰাম মহাবিদ্যালয়ে NAAC-ৰ তৃতীয় চক্ৰত B++ গ্ৰেড (CGPA 2.81) লাভ কৰিছে, যিয়ে এই মহাবিদ্যালয়খনক ধুবুৰী জিলাৰ অন্তৰ্গত দ্বিতীয় উচ্চ মানদণ্ডৰ NAAC গ্ৰেড প্ৰাপ্ত প্ৰতিষ্ঠান হিচাপে স্থাপন কৰিছে।

অৱস্থান আৰু যোগাযোগ

সাপটগ্ৰাম মহাবিদ্যালয় ধুবুৰী জিলাৰ সাপটগ্ৰামত অৱস্থিত, যাৰ পিনক’ড হৈছে ৭৮৩৩৩৭। যোগাযোগৰ ঠিকনা আৰু কন্টাক্ট ইনফ’ৰ্মেশ্যন মহাবিদ্যালয়ৰ অফিচিয়েল ৱেবছাইটত উপলব্ধ।

শিক্ষাগত কাৰ্য্যসূচী

মহাবিদ্যালয়খনে সাধাৰণতে উচ্চশিক্ষা (BA) আৰু PGDCA (প’ষ্ট গ্ৰেজুৱেট ডিপ্লোমা ইন কম্পিউটাৰ এপ্লিকেছন) ধৰণৰ পাঠ্যক্ৰমসমূহ প্ৰদান কৰে। ইয়াত গুৱাহাটী বিশ্ববিদ্যালয়ৰ পাঠ্যসমূহ আৰু নীতি অনুসৰি শিকোৱা হয়।

সুবিধা

মহাবিদ্যালয়খনত গ্ৰন্থাগাৰ, স্মাৰ্ট ক্লাছৰুম, কম্পিউটাৰ লেব, বিভিন কলা আৰু ভাষা বিভাগ, খেলাধুলাৰ সঁজুলি, মহিলা হোষ্টেল আদিৰ দৰে পাৰিষদিক সুবিধাসমূহ আছে।

লক্ষ্য

মহাবিদ্যালয়খনৰ লক্ষ্য হৈছে শিক্ষাৰ প্ৰচাৰ, সামাজিক আৰু সাংস্কৃতিক বিকাশত উৎসাহ যোগোৱাৰ লগতে এজন সুশিক্ষিত আৰু মূল্যবোধসম্পন্ন প্ৰজন্ম গঢ়ি তোলা।

বাহ্যিক সংযোগ

ৱেবছাইট

তথ্যসূত্ৰ

শ্ৰেণী:অসমৰ শৈক্ষিক প্ৰতিষ্ঠান
শ্ৰেণী:অসমৰ মহাবিদ্যালয়সমূহ
শ্ৰেণী:সাপটগ্ৰাম